Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat Dottor Aaron M. ayers M.A. Law, LL.D. (melit) Il-Pulizija (Spettur Kevin Spiteri Lofaro) vs Charles Vella Laurenti Il-Qorti: Wara li rat l-imputatazzjonijiet miġjuba kontra Charles Vella Laurenti detentur tal-karta tal-identita' numru 480625M fejn ġie akkużat talli (a) Fit-18 ta' Diċembru 2014 għall-ħabta tal-0400 u/jew fil-ħinijiet ta' qabel minn ġewwa dawn il-gżejjer ikkommetta serq ta' vettura Peugoet 205 liema serq huwa kwalifikat bil-valur, bin-natura tal- ħaġa misruqa kif ukoll bil-ħin għad-dannu ta' Emanuel Moussa jew persuni oħra; (b) Talli fl-istess data, ħin, lok u ċirkostanzi ikkommetta serq ta' fuel minn fuq vettura liema serq huwa aggravat bin-natura tal-ħaġa u bil-ħin għad-dannu ta' Fahrenheit Freight Forwarders Company Limited jew persuni oħra; (c) Talli fl-istess data, ħin, lok u ċirkostanzi xjentement laqa' għandu ħwejjeġ misruqa jew meħuda b'qerq jew akkwitati b'reat jew xjentement b'kull mod indaħal biex ibiegħhom jew imexxihom; (d) Talli kiser il-kondizzjonijet imposti fuqu minn din il-Qorti presjeduta mill-Maġistrat Dottor Doreen Zammit Calleja permezz ta' sentenza mogħtija nhar l-1 ta' Diċembru 2014; (e) Il-Qorti ġiet mitluba sabiex f'każ ta' ħtija tirrevoka contrario imperio d-digriet tal-għoti tal-ħelsien mill-arrest mogħti lill- imputat minn din il-Qorti presjeduta mill-Maġistrat Neville Attard Manicolo u tordna r-riarrest tiegħu nonche tordna li s-somma li ġiet imposta fuqu bħala depożitu u garanzija personali jgħaddu favur il-gvern ta' Malta. Rat li matul is-seduta tal-19 ta' Diċembru 2014 l-Uffiċjal Prosekutur ikkonferma l-imputazzjonijiet bil-ġurament tiegħu. Rat li matul l-istess eżami tal-imputat ai termini tal-Artikolu 392(1) tal- Kodiċi Kriminali, l-imputat, debitament assistit mill-konsulent legali tiegħu dottor Simon Shawish Yuan, bħala avukat għall-għajnuna legali, tenna li huwa mhux ħati tal-imputazzjonijiet miġjuba kontra Rat li l-Qorti bdiet tisma' x-xhieda u tiġbor id-dokumenti rilevanti f'dan tiegħu. il-każ; Ikkunsidrat : - Il-Qorti hija soddisfatta li l-imputat kien maħkum mill-vizzju tal-abbuż Minn dak iż-żmien ta' meta seħħ ir-reat sal-lum il-Qorti hija soddisfatta wkoll li l-imputat jidher li għamel progress sostanzjali fil- ħajja tiegħu. Il-Qorti tifhem li jista' jkun veru li dan il-każ tnissel minn mument ħażin li ħakem lill-imputat. Iżda issa jrid jipprova li dan il- mument ma jirrepetix ruħu. Il-Qorti rat ukoll li l-uffiċjal Prosekutur, a fol 96 stqarr li r-res furtiva kollha ġiet ritornata lis-sidien rispettivi u li ma kienx hemm danni rekati lil terzi in konsegwenza għal dan ir-reat. fit-tieni imputazzjoni ma kienetx taqbeż l-€232.94. Apparti dan, il-Qorti tifhem li f'dan il-każ it-tielet imputazzjoni ġiet kontestata bħala alternattiva għall-ewwel żewġt imputazzjonijiet. Fiċ-ċirkostanzi tal-każ, tenut kont ta' dak mistqarr aktar il-fuq, nonche tal-koperazzjoni tiegħu mal-Pulizija, il-Qorti hija propensa li tipproċedi billi ma timponix piena ta' priġunerija effettiva. Iżda huwa meħtieġ pero li l-ħati jifhem kemm huwa ħażin dak li għamel u mill-banda l-oħra jingħata opportunita biex ikompli jirriforma ruħu. Jekk jimxi mal-ordni tal-Qorti huwa jista' jħares il-quddiem. Jekk ma jimxix kelma b'kelma mal-ordni tal-Qorti jaf minn issa li din il-Qorti tkun kostretta li twettaq is-sentenzi jkollu jħallas bil-ħabs. Li wara li rat l-Artikoli 28A sa 28H, 261(c)(f)(g), 267, 270, 271(g), 279(a), 280(1), 334(a) u 579(2)(3) tal-Kodiċi Kriminali, il-Qorti qegħda tqis li t- tielet imputazzjoni ġiet kontestata bħala alternattiva għall-ewwel żewġt imputazzjonijiet u għalhekk tastjeni milli tieħu konjizzjoni ulterjuri tagħha u fil-kontemp issib lill-imputat Charles Vella Laurenti ħati tal-ewwel, it-tieni, ir-raba' u l-ħames imputazzjonijiet miġjuba kontra tiegħu. Illi kwantu għall-piena li għandha tiġi inflitta, kwantu għall-ewwel, it- tieni u r-raba' imputazzjonijiet, il-Qorti, wara li rat l-Artikolu 28B tal- Kodiċi Kriminali tqis li : (a) mill-provi miġjuba f'dan il-każ jirriżulta li l-imputat jidher li rreġistra progress sostanzjali li huwa viżibbli u li għalhekk piena karċerarja f'dan l-istadju ma tkunx waħda idoneja; (b) x-xorta tar-reati kommessi mill-imputat u li waslu għal din il- kawża huma tali, fl-isfond taċ-ċirkostanzi kollha ta' dan il-każ, magħqudin man-natura u d-dinamika tal-fatti li waslu għar-reat l- (c) inkluż il-fatt li f'dan il-każ huwa wkoll applikabbli l-Artikolu ieħor, 337(2) tal-Kodiċi Kriminali, ma jkunx ġust li tagħmel ordni ai termini tal-Artikolu 28B(1) u minflok tagħżel li titratta mal-ħati billi wara li rat l-ordni oriġinali mogħti lill- imputat minn din il-Qorti presjeduta mill-Maġistrat Dottor Doreen Zammit Calleja fis-sentenza tagħha tal-1 ta' Diċembru 2014 fejn dik il-Qorti ikkundannat lill-imputat għal sentejn priġunerija li bl-applikazzjoni tal- Artikolu 28A tal-Kodiċi Kriminali ssospendiethom għal perjodu t'erba' snin flimkien ma ordni ta' superviżjoni għal perjodu ta' sentejn skont il- kondizzjonijiet annessi ma ordni mogħtija ma dik is-sentenza, tordna dik l-ordni tibidel fis-sens li l-perjodi ta' żmien hemmhekk imsemmija jerġgħu jibdew jgħaddu mill-ġdid mid-data ta' din is-sentenza. spjegat bi kliem ċar u li jinftiehem lill-ħati r-responsabbilita tiegħu mnissla mill-Artikolu 28B tal-Kodiċi Kriminali fil-każ jikkommetti reat ieħor li għalih hemm il-piena ta' priġunerija fil-perjodu operattiv ta' din is-sentenza. Inoltre, kwantu għal dak li jirrigwarda l-ħames imputazzjoni, il-Qorti rat li r-reati kommessi mill-imputat seħħew fiż-żmien meta kienu fis-seħħ kundizzjonijiet mogħtija lilu għall-għoti tal-benefiċċju tal-ħelsien mill- arrest fit-18 t'April 2013 minn din il-Qorti presjeduta mill-Maġistrat Dottor Neville Attard Manicolo u wara li kien għadu kemm ġie sentenzjat għal perjodu ta' priġunerija fil-forma sospiża kif intqal aktar il-fuq sbatax il- jum qabel ma kkommetta dawn ir-reati. F'dan l-isfond il-Qorti rat ukoll li s-sentenza mogħtija mill-Qorti presjeduta mill-Maġistrat Dottor Neville Attard Manicolo ġiet fi tmiemha nhar is-16 t'April 2015 b'kundanna skont kif hemm misjub f'dik is-sentenza. F'dan l-isfond, il-Qorti tqis li r-reati kommessi fil-każ preżenti kienu jikkostitwixxu ksur lampanti u serju tal-kondizzjonijiet numri erbgħa u Għalhekk huwa evidenti li fiż-żmien meta ġew kommessi r-reati de quo l-imputat naqas milli jħares dawn il-kondizzjonijiet u għalhekk huwa xorta jibqa' ħati tar-reat fl-Artikolu 579(2) tal-Kodiċi Kriminali. Issa l-piena f'dan il-każ hija dik ta' multa, jew priġunerija jew it-tnejn f'daqqa flimkien mal-konfiska favur il-Gvern ta' Malta tal-ammont stabbilit fil-ħelsien mill-arrest taħt garanzija. Il-multa u/jew priġunerija u l-konfiska tal-ammont stabbilit fil-ħelsien mill-arrest favur il-Gvern ta' Malta huma kumulattivi. Il-konfiska f'dan il-każ hija tassattiva, u mhux diskrezjonarja. U dan apparti t-talba għar-riarrest tal-imputat u r-revoka tal-ħelsien mill-arrest ai termini tal-Artikolu 579(3) tal-istess Kodiċi. Fiċ-ċirkostanzi attwali, ladarba dawk il-proċeduri quddiem il-Maġistrat Attard Manicolo ġew fi tmiemhom qabel id-data ta' din is-sentenza, il-Qorti tastjeni milli tieħu konjizzjoni ulterjuri tat-talba għar-riarrest tal-imputat u r-revoka tal-għoti tal-ħelsien mill-arrest. r-reat xorta waħda ġie kommess, bħala piena għal dan il-ksur ta' kundizzjonijiet il-Qorti qegħda tagħżel li minflok tirrikorri għal piena ta' priġunerija, timponi multa li tkun ekwivalenti għas-somma ta' flus stabbilit fil-ħelsien mill-arrest taħt garanzija li skont il-liġi għandha tiġi konfiskata favur il-Gvern ta' Malta u għalhekk tikkundanna lill-ħati li jħallas l-ammont ta' tliet elef mitejn u ħamsin euro (€3250). Mogħtija illum 17 ta` Novembru, 2017, fil-Bini tal-Qrati tal-Ġustizzja,